ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ

ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ (ᱩᱨᱫᱩ: گلگت بلتستان‎, ᱵᱟᱞᱛᱤ: རྒྱལ་སྐྱིད་ སྦལྟི་ཡུལ།) ᱫᱚ ᱞᱟᱦᱟ ᱛᱮ ᱮᱛᱚᱢ ᱮᱞᱟᱠᱟ (Northern Areas) ᱞᱮᱠᱟᱛᱮ ᱠᱚ ᱵᱟᱰᱟᱭᱟᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱢᱟᱨᱟᱝ ᱠᱟᱥᱢᱤᱨ ᱨᱮᱱᱟᱜ ᱮᱞᱟᱠᱟ ᱠᱟᱱᱟ, ᱡᱟᱦᱟᱸ ᱫᱚ ᱯᱟᱠᱤᱥᱛᱟᱱ, ᱥᱤᱧᱚᱛ ᱟᱨ ᱪᱤᱱ ᱢᱩᱸᱫᱽ ᱨᱮ ᱱᱤᱛᱚᱜ ᱦᱚᱸ ᱨᱮᱯᱮᱡ ᱛᱚᱸᱜᱮ ᱟᱠᱟᱱ ᱜᱮᱭᱟ ᱾ ᱱᱚᱶᱟ ᱨᱮᱱᱟᱜ ᱠᱚᱧᱮ ᱨᱮ ᱟᱡᱟᱫᱽ ᱠᱟᱥᱢᱤᱨ, ᱯᱟᱪᱮ ᱥᱮᱦᱮᱫ ᱨᱮ ᱠᱷᱟᱭᱵᱮᱨ ᱯᱟᱠᱷᱴᱩᱝᱠᱷᱣᱟ, ᱮᱛᱚᱢ ᱨᱮ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱣᱟᱠᱷᱟᱱ ᱠᱚᱨᱤᱰᱚᱨ (Wakhan Corridor), ᱥᱟᱢᱟᱝ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱦᱮᱫ ᱨᱮ ᱪᱤᱱ ᱨᱮᱱᱟᱜ ᱡᱤᱝᱡᱤᱭᱟᱝ (Xinjiang) ᱮᱞᱟᱠᱟ, ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱡᱟᱢᱢᱩ ᱟᱨ ᱠᱟᱥᱢᱤᱨ ᱟᱨ ᱞᱚᱫᱟᱠᱷ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱨᱮᱱᱟᱜ ᱟᱭᱢᱟ ᱴᱷᱟᱶ, ᱟᱥᱚᱠᱟᱭᱛᱮ ᱦᱚᱧᱡᱟ ᱵᱷᱮᱞᱞᱤ (Hunza Valley) ᱨᱮᱱᱟᱜ ᱯᱟᱥᱩ (Passu) ᱨᱮ ᱫᱷᱤᱨᱤ ᱞᱟ ᱠᱷᱚᱱᱟᱜ ᱵᱟᱰᱟᱭᱚᱜᱼᱟ ᱵᱟᱝᱢᱟ ᱡᱤᱥᱩ ᱢᱟᱹᱥᱤ ᱞᱟᱦᱟ (BC) ᱒᱐᱐᱐ ᱠᱷᱚᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱾ ᱚᱱᱟ ᱨᱮᱱᱟᱜ ᱛᱢᱤᱱ ᱥᱮᱨᱢᱟ ᱛᱟᱭᱚᱢ ᱠᱷᱟᱱ ᱜᱮ ᱛᱤᱵᱽᱵᱚᱛᱤᱭᱟᱱ ᱞᱟᱴᱤᱭᱩ (Tibetan plateau) ᱫᱚ ᱛᱤᱵᱽᱵᱚᱛᱤᱭᱟᱱ ᱦᱚᱲ ᱠᱚ ᱵᱟᱥᱟ ᱯᱮᱴᱮᱡ ᱮᱱᱟ, ᱵᱟᱞᱛᱤᱥᱛᱟᱱ ᱨᱤᱱ ᱵᱟᱞᱛᱤ ᱦᱚᱲ ᱞᱟᱦᱟ ᱛᱮ ᱾ ᱱᱤᱛᱚᱜ ᱵᱟᱞᱛᱤᱥᱛᱟᱱ ᱫᱚ ᱯᱷᱤᱡᱤᱠᱟᱞᱤ (physically) ᱟᱨ ᱠᱚᱞᱪᱩᱨᱟᱞᱤ (culturally) ᱞᱟᱫᱟᱠᱷ ᱞᱮᱠᱟ ᱮᱴᱠᱮᱴᱚᱬᱮ ᱥᱟᱢᱟᱝ ᱦᱩᱭ ᱟᱠᱚ ᱠᱟᱱᱟ ᱾ 

ᱰᱮᱢᱚᱜᱽᱨᱟᱯᱷᱤᱠ 
᱑᱙᱙᱘ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱨᱮ ᱘᱗᱐,᱓᱔᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱑᱔᱕ ᱜᱟᱱ ᱦᱚᱲ ᱫᱚ ᱥᱚᱦᱚᱨ ᱵᱟᱡᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾  ᱩᱱ ᱚᱠᱛᱚ ᱨᱮ ᱠᱚ ᱯᱟᱭᱛᱟᱨ ᱞᱮᱫ ᱛᱟᱦᱮᱸᱫ ᱵᱟᱝᱢᱟ ᱒᱐᱑᱓ ᱥᱟᱹᱦᱤᱛ ᱛᱮ ᱒ ᱢᱤᱞᱤᱭᱚᱱ ᱠᱚ ᱥᱮᱴᱮᱨᱚᱜᱼᱟ ᱾ ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱨᱮ ᱫᱚ ᱟᱹᱰᱤ ᱞᱮᱠᱟᱱ ᱯᱟᱹᱨᱥᱤ, ᱡᱟᱹᱛ ᱟᱨ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱫᱟᱨᱫᱽ ᱡᱟᱹᱛ (Dard people), ᱭᱟᱥᱠᱩᱱᱥ (Yashkuns), ᱠᱟᱥᱢᱤᱨᱤᱥ 
(Kashmiris), ᱠᱟᱥᱜᱟᱨᱤᱥ (Kashgaris), ᱯᱟᱢᱤᱨᱤᱥ (Pamiriᱥ), ᱯᱟᱴᱷᱟᱱ (Pathans), ᱟᱨ ᱠᱚᱦᱤᱥᱛᱟᱱᱤ (Kohistanis) ᱾ ᱱᱚᱸᱰᱮᱱ ᱠᱚ ᱟᱫᱷᱟᱱ ᱦᱚᱲ ᱫᱚ ᱯᱟᱠᱤᱥᱛᱟᱱ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ, ᱵᱟᱹᱲᱛᱤ ᱠᱟᱛᱮ ᱯᱚᱧᱡᱟᱵᱽ ᱮᱱᱟᱜ ᱠᱚᱨᱟᱪᱤ ᱨᱮ ᱾ ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒% ᱛᱟᱦᱮᱸ ᱠᱟᱱᱟ ᱾ 

 ᱯᱟᱹᱨᱥᱤ 
ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱫᱚ ᱥᱟᱝᱮ ᱯᱟᱹᱨᱥᱤ ᱟᱱᱟᱜ ᱴᱷᱟᱶ ᱠᱟᱱᱟ, ᱢᱩᱮᱱᱠᱷᱟᱱ ᱩᱨᱫᱩ ᱫᱚ ᱚᱸᱰᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱤᱝᱞᱤᱥ ᱫᱚ ᱫᱚᱥᱟᱨ ᱨᱟᱡᱽ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱚᱞ ᱯᱟᱲᱦᱟᱣ ᱨᱮᱦᱚᱸ ᱠᱚ ᱵᱮᱵᱷᱟᱨᱮᱫᱼᱟ ᱾ ᱢᱮᱱᱠᱷᱟᱱ ᱟᱨᱚᱵᱠ ᱯᱟᱹᱨᱥᱤ ᱫᱚ ᱫᱷᱚᱨᱚᱢ ᱪᱟᱨᱪᱟ ᱨᱮ ᱠᱚ ᱵᱮᱵᱷᱟᱨᱮᱫᱼᱟ ᱾

ᱠᱷᱚᱸᱰ
ᱜᱤᱞᱜᱤᱛ-ᱵᱟᱞᱛᱤᱥᱛᱟᱱ ᱫᱚ ᱯᱮᱭᱟ ᱪᱟᱪᱞᱟᱣ ᱠᱷᱚᱸᱰ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ ᱾ ᱚᱱᱟ ᱟᱨᱦᱚᱸ ᱑᱐ ᱜᱚᱴᱟᱝ ᱦᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱢᱩᱸᱫᱽ ᱨᱮ ᱵᱟᱞᱤᱥᱛᱟᱱ ᱠᱷᱚᱸᱰ ᱨᱮᱱᱟᱜ ᱯᱩᱱᱭᱟᱹ ᱦᱚᱱᱚᱛ  ᱥᱠᱟᱨᱰᱩ, ᱥᱤᱜᱟᱨ, ᱠᱷᱟᱨᱢᱟᱝᱜᱽ ᱟᱨ ᱜᱷᱟᱧᱪᱤ ᱦᱚᱱᱚᱛ ᱢᱮᱱᱟᱜᱼᱟ ᱟᱨ ᱜᱤᱞᱜᱷᱤᱛ ᱠᱷᱚᱸᱰ ᱨᱮᱱᱟᱜ ᱯᱩᱱᱭᱟᱹ ᱦᱚᱱᱚᱛ ᱜᱷᱤᱡᱮᱨ ᱦᱚᱱᱚᱛ, ᱦᱩᱧᱡᱟ ᱦᱚᱱᱚᱛ ᱟᱨ ᱱᱟᱜᱟᱨ ᱦᱚᱱᱚᱛ ᱥᱟᱶᱛᱮ  ᱰᱤᱟᱢᱟᱨ ᱟᱨ ᱟᱥᱴᱨᱚᱨᱮ ᱦᱚᱱᱚᱛ ᱰᱤᱭᱟᱢᱟᱨ ᱠᱷᱚᱸᱰ ᱨᱮᱱᱟᱜ ᱾  ᱪᱟᱪᱞᱟᱣ ᱛᱟᱞᱢᱟ ᱫᱚ ᱜᱤᱞᱜᱤᱛ ᱟᱨ ᱥᱠᱟᱨᱰᱩ ᱥᱤᱴᱤ ᱨᱮ ᱢᱮᱱᱟᱜᱼᱟ ᱾ 

ᱥᱟᱹᱠᱷᱭᱟᱹᱛ

naran valley